Document ID: /roh_data/filtered/fineweb-2-filterrobots_roh.jsonl.gz/30843

Per pudair dumagnar il traffic dad oz e da l'avegnir èn gia vegnidas reralisadas diversas mesiras provisoricas. Da quellas mesiras ston uss intginas vegnir bajegiadas or. Tranter auter è planisà da prolungar la via d'access per quels che van a dretga, direcziun Tavau. Er il traject per accelerar, dasper il Karlihof duai vegnir pli lung e cun quai er la via chantunala vegnir adattada. Las lavurs duain cuzzar radund 9 mais.
La regenza grischuna beneventa ils plans da la Confederaziun. La situaziun da traffic a Landquart haja ina fitg auta prioritad. Grazia a las mesiras novas possia il traffic circular suenter meglier.
RR novitads 11:00